proxectonos/corpus_dominio_legal_administrativo_tmp huggingface dataset:
24/03/2020 | Administración LocalMunicipal
Ponteceso
Intervención - Tesouraría
Aprobación inicial do expediente de modificación de créditos número 08 por crédito extraordinario número 1 e suplemento de crédito número 1, dentro do orzamento municipal de 2020.

Polo presente faise público que o Pleno do Concello de Ponteceso en sesión do día 18 de marzo de 2020 acordou aprobar inicialmente o expediente de modificación de créditos número 08 por crédito extraordinario número 1 e suplemento de crédito número 1, dentro do orzamento municipal de 2020. A resolución de alcaldía núm.179/2020, de 20 de marzo resolveu continuar, dado que constitue a cobertura orzamentaria do recoñecemento extraxudicial núm.1/2020 e visto o carácter esencial da función de pago a proveedores, coa tramitación da modificación de crédito mc08ce01sc01-20 aprobada inicialmente por acordo plenario de 18.03.2020. Todo isto para os efectos indicados polo artigos 169 e 177.2 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais (en diante: TRLRFL) e artigo 38 do R. d. 500/1990, do 20 de abril. En consecuencia, dito expediente queda dispoñible na secretaría do Concello polo prazo de quince días hábiles (que se comezarán a contar a partir do día seguinte ao da publicación deste edicto no BOP), co fin de que os interesados aos que se refire o art.170.1 do citado TRLRFL poidan examinalo e presentar, de ser o caso, reclamacións contra o mesmo e polos motivos taxados que estipula o art.170.2 de dito real decreto 2/2004, as cales deberán dirixirse ao Alcalde-Presidente deste concello e serán resoltas polo Pleno da Corporación, entendendo que o acordo plenario que se cita no parágrafo anterior será definitivo no caso de que non se presente ningunha reclamación e procedéndose á publicación á que fai referencia o art.169.3 do TRLRFL mencionado. Ponteceso, 23 de marzo de 2020 O Alcalde Xosé Lois García Carballido
24/03/2020 | Administración LocalMunicipal
Boiro
Prezo público para actividades do Centro Social de Cabo de Cruz de abril 2020

En aplicación do establecido na Ordenanza reguladora do Prezo Público pola prestación de servizos de carácter educativo, social, cultural e deportivo, do Concello de Boiro faise público mediante o presente anuncio a efectos do coñecemento en xeral e publicidade, o prezo público aprobado pola Xunta de Goberno desta Corporación en sesión celebrada o día 11 de marzo de 2020 para as seguintes actividades a desenvolver no CENTRO SOCIAL DE CABO DE CRUZ durante o mes de abril do 2020: - MINI CAMPAMENTO DE SEMANA SANTA no C. SoCC: 3euros por persoa sen bonificación - VISITAS Á EXPOSICIÓN no CSoCC: gratuitas Boiro, a 12 de marzo do 2020 Andrea Soledad Mihai Cornel Zarandon Ehigie. Alcalde
24/03/2020 | Administración LocalMunicipal
Touro
Publicación do decreto de avocación de competencias da Xunta de Goberno e organización dos servizos municipais con motivo da crisis do coronavirus.

A N U N C I O: Con data 16 de marzo de 2020 ditouse pola Alcaldía a resolución seguinte: “ASUNTO: DECRETO DE AVOACIÓN DAS COMPETENCIAS DA XUNTA DE GOBERNO POLA CRISIS CORONAVIRUS EXPEDIENTE: 2020/G003/000028 De conformidade coas competencias establecidas na Lei 7/1985 e en atención ás circunstancias provocadas pola crisis do coronavirus, e en relación coas distintas actividades municipais, veño a RESOLVER: Primeiro.- En aplicación do establecido no artigo 10 da Lei 40/2015 e ó obxecto de facilitar a actividade municipal sen menoscabo do exercicio das competencias correspondentes, suspéndense as reunións ordinarias da Xunta de Goberno Local e veño a avocar as competencias delegadas por decreto nº 88/2019, de data 22 de xullo de 2019, seguintes: - A competencia delegada establecida no artigo 21.1. j), o) e q) da Lei 7/1985. - A competencia delegada correspondente o desenvolvemento da xestión económica e a disposición de gastos. Segundo.- Suspender o Pleno ordinario correspondente ó día 27 de marzo de 2020, que se celebrará unha vez se levanten as medidas extraordinarias contidas no Real Decreto 463/2020, de 14 de marzo, polo que se declara o estado de alarma. A convocatoria do Pleno ordinario farase previa consulta cos grupos políticos municipais. Terceiro.- Os servizos xerais municipais permanecerán operativos realizándose turnos entre os empregados municipais e fomentando o traballo a distancia. Cuarto.- Todos os empregados permanecerán localizables e deberán reincorporarse os seus postos de traballo se así se require por circunstancias do servizo. Quinto.- Suspéndese os termos e interrómpese os prazos para a tramitación dos procedementos, conforme ó establecido no citado Real Decreto 463/2020. Sexto.- Publicar a presente resolución no Boletín Oficial da Provincia, se prexuízo da súa entrada en vigor dende a data da súa sinatura. Mandouno e firma o señor Alcalde, D. Ignacio Codesido Barreiro, en Touro, na data da sinatura electrónica.” O que se fai público ós efectos oportunos. Touro, 5 de marzo de 2020. O ALCALDE, Asdo.: Ignacio Codesido Barreiro.
24/03/2020 | Administración LocalMunicipal
Rois
Modificación do enderezo electrónico da sede electrónica municipal

MODIFICACIÓN DO ENDEREZO ELECTRÓNICO DA SEDE ELECTRÓNICA MUNICIPAL Por Resolución da Alcaldía num.48/2020 de data 18 de marzo de 2020 adoptouse o seguinte acordo: “Visto o acordo do Pleno do Concello, de data 10 de novembro de 2014, polo que se creou a sede electrónica do concello de Rois, de titularidade municipal, cuxo enderezo electrónico de referencia era sede. concelloderois. org Visto que o enderezo electrónico (URL) de referencia da páxina web municipal e dos correos electrónicos foi modificado para simplificalo e incorporar o dominio. es Considerando que está próxima a caducidade do certificado de Sede Electrónica do concello, No uso das atribucións que me outorga a lexislación do réxime local, RESOLVO: PRIMEIRO: Modificar o enderezo electrónico de referencia da sede electrónica do concello de Rois que pasará a ser: sede. rois. es SEGUNDO: Dar traslado da presente resolución á Deputación Provincial a efectos de tramitar un novo certificado de Sede Electrónica do Concello de Rois co novo enderezo electrónico de referencia. TERCEIRO: Dar conta ao pleno na primeira sesión ordinaria que celebra a efectos do seu coñecemento.” Rois, 18 de marzo de 2020 O alcalde, Ramón Tojo Lens
24/03/2020 | Administración LocalMunicipal
Rianxo
Secretaría
Nombramento funcionario en prácticas da Policía Local

Nomeamento de Policía Local en prácticas Por Resolución da Alcaldía 161/2020 de data 06/03/2020, resolveuse nomear a D. Fausto Javier Reñe Martin Ventas, funcionario en prácticas do Concello de Rianxo, da Escala de Administración Especial, Subescala de Servizos Especiais, Clase Policía Local, Grupo C1. O nomeamento como funcionario en prácticas comezará a xurdir efectos o día 12 de marzo do 2020, data na que dará comezo o curso selectivo de formación teórico-práctico na Academia Galega de Seguridade Pública. Para o nomeamento como Policía local, funcionario de carreira, de conformidade co disposto no artigo 36 da Lei 4/2007, do 20 de abril, de coordinación das policías locais, será requisito indispensable a superación do curso selectivo de formación antes referido. Os policías en prácticas que non superen o curso selectivo perderán o dereito ao nomeamento como funcionarios de carreira. O que se fai público para xeral coñecemento e aos efectos oportunos. Rianxo, mércores 18 de marzo de 2020 O Alcalde, Adolfo Muíños Sánchez
24/03/2020 | Administración LocalMunicipal
Irixoa
Taxas anuais de servizos municipais: saneamento e recollida do lixo

Mediante acordos da Xunta de Goberno Local deste concello, adoptados na sesión do 13-3-2020, aprobáronse definitivamente os padróns fiscais anuais das taxas municipais que se citan: - servizo de recollida do lixo, ano 2020 (931 liquidacións) - servizo de saneamento, ano 2020 (196 liquidacións). Procédese á notificación colectiva de tales liquidacións, de conformidade co establecido no art.102.3 da Lei 58/2003, do 17 de decembro, Xeral Tributaria. PRAZOS E FORMA DE INGRESO EN PERÍODO VOLUNTARIO: dado que son tributos coa recadación delegada na Deputación Provincial da Coruña, será o seu correspondente servizo quen os establezan. O que se pon no coñecemento público e dos suxeitos pasivos das liquidacións, aos efectos de notificación colectiva, indicando que contra as mesmas cabe interpoñer recurso de REPOSICIÓN no prazo de 1 MES, contado desde o seguinte á presente publicación, diante da Xunta de Goberno Local; unha vez resolto o anterior, de xeito expreso ou presunto, poderase interpoñer o recurso CONTENCIOSO - ADMINISTRATIVO diante do Xulgado do Contencioso-Administrativo de A Coruña, no prazo de 2 MESES, que se contará a partir do día seguinte da recepción da notificación da resolución do anterior (no caso de resolución presunta o prazo sería de 6 meses). Todo elo sen prexuízo de que se poida exercitar, no seu caso, calquera outro recurso que se estime procedente. A interposición dos recursos non suspende a eficacia administrativa das liquidacións. Irixoa, 17 de marzo de 2020 O alcalde O secretario-interventor Antonio Deibe Sanmartín Alejandro Alonso Figueroa
24/03/2020 | Administración LocalMunicipal
Ponteceso
Secretaría
Exposición pública do Padrón das taxas polos servizos de subministración de auga e conservación de contadores, saneamento e depuración de augas residuais correspondente ao 4º trimestre de 2019

Exposición pública do Padrón das taxas polos servizos de subministración de auga e conservación de contadores, saneamento e depuración de augas residuais correspondente ao 4º trimestre de 2019 A empresa concesionaria do servizo de subministración domiciliaria de auga potable e saneamento e depuración de augas residuais elaborou o Padrón das taxas polos servizos de subministración de auga e conservación de contadores, saneamento e depuración de augas residuais correspondente ao 4º trimestre de 2019. O padrón estará a disposición do público durante 15 días, contados dende a publicación deste anuncio no BOP da Coruña, na oficina de Espina & Delfín, SL (rúa Aduana, 11 Ponteceso), en horario de 9.00 h a 13.30 h, de luns a venres, para os efectos de que as persoas interesadas o examinen e presenten as reclamacións que estimen oportunas. Contra estos actos poderá formularse ante o alcalde do Concello de Ponteceso, o recurso de reposición previo ao contencioso-administrativo do artigo 14.2 do Real decreto lexislativo 2/2004, de 5 de marzo, polo que se aproba o texto refundido da lei reguladora das facendas locais, nos termos previstos no dito texto legal. A publicación deste anuncio no BOP produce os efectos de notificación expresa ao abeiro do que dispón o artigo 102.3 da Lei 58/2003, de 17 de decembro. O pagamento poderá realizarse nas oficinas da empresa Espina & Delfín, SL, abertas ao público de 09.00 h a 13.30 h, de luns a venres, ata o 29/05/2020. Unha vez que transcorra o período voluntario de pago establecido, as débedas pendentes esixiranse pola vía de constrinximento coa recarga de prema e os xuros de mora que se produzan. Ponteceso, 17 de marzo de 2020 O alcalde Xosé Lois García Carballido
16/03/2020 | Administración LocalMunicipal
Brión
Anuncio aprobación padróns do prezo público polos servizos de axuda no fogar básica e dependencia do mes de febreiro de 2020

Mediante resolución de alcaldía de data 9 de marzo de 2020 aprobouse o padrón do servizo de axuda no fogar básica e dependencia do mes de febreiro. De acordo co disposto no artigo 102.3 da Lei 58/2003, de 17 de decembro, xeral tributaria, notifícanse colectivamente os recibos derivados destes padróns e expóñense ao público nun prazo de 20 días, contados a partir do primeiro día do período de pago en voluntaria destes padróns, para que se poidan presentar as reclamacións pertinentes. De acordo co artigo 14.2 c) do Real Decreto Lexislativo 2/2004, de 5 de marzo, polo que se aproba o texto refundido da lei das facendas locais, contra o acordo de aprobación dos padróns e das súas liquidacións poderase interpor recurso de reposición no prazo dun mes a contar dende o día seguinte ao remate da exposición pública dos padróns. Contra a resolución expresa ou presunta do recurso de reposición que no seu caso se formule, poderase interpor recurso contencioso-administrativo na forma e prazos que a tal efecto se establecen na Lei 29/98 de 13 de xullo, reguladora da xurisdición contencioso administrativa. De acordo co disposto no artigo 62.3 da Lei Xeral Tributaria, fíxase como prazo de pago en período voluntario, dende o 18 de marzo de 2020 ao 18 de maio de 2020. Advírtese que transcorrido o prazo de ingreso en período voluntario, as débedas serán esixidas pola vía de constrinximento, e deveñaranse as correspondentes recargas do período executivo, os xuros de mora, e no seu caso, as costas que se produzan. Brión, 11 de marzo de 2020 O alcalde José Luis García García
16/03/2020 | Administración LocalMunicipal
Irixoa
Camiños privados catastrados como públicos na zona concentrada de Cela (parroquia de Mántaras)

O Concello de Irixoa está tramitando o recoñecemento da privacidade dos camiños seguintes, dentro da zona concentrada de Cela (parroquia de Mántaras): - camiño parcelado co nº 9021, - camiño parcelado co nº 9019, e - camiño parcelado co nº 9025 O expediente tramítase á solicitude de José Antonio Faraldo Castro (9021) e por constancia municipal (9019 e 9025). Os camiños están catastrados indebidamente como parcelas de titularidade municipal, por non existir na planimetría da concentración parcelaria. A aprobación provisional municipal, adoptada por acordo do Pleno do 9-3-2020, exponse ao público polo prazo de 15 días hábiles; durante tal prazo os veciños, usuarios e calquera afectado poderán presentar por escrito as súas alegacións, resolvéndose neste caso o expediente por novo acordo plenario definitivo. Irixoa, 11 de marzo de 2020 O alcalde Antonio Deibe Sanmartín
16/03/2020 | Administración LocalMunicipal
As Somozas
Aprobación do Plan Municipal de Prevención e Defensa Contra Incendios Forestais do Concello das Somozas

O Pleno do Concello das Somozas, en sesión celebrada o día 9 de marzo de 2020, acordou aprobar o Plan Municipal de prevención e defensa contra incendios forestais. Sométese o mesmo a información pública por un prazo dun mes, a contar dende a publicación do anuncio no Boletín Oficial da Provincia, a fin de que as persoas que o desexen poidan formular as correspondentes alegacións, observacións e suxestións. Durante o citado prazo a documentación do Plan poderá se examinada nas dependencias municipais. Se transcorrido o prazo indicado non se presentasen alegacións, considerarase aprobado definitivamente este Plan municipal de prevención e defensa contra incendios forestais. As Somozas, 11 de marzo de 2020 O alcalde, Juan Alonso Tembrás.
16/03/2020 | Administración LocalMunicipal
Negreira
Anuncio relativo á exposición pública do padrón das taxas polos servizos de subministración de auga, conservación de contadores, canon da auga, coeficiente de verteduras e saneamento do 4º trimestre de 2019

Configurado pola empresa concesionaria do servizo de subministración domiciliaria de auga potable e saneamento, o padrón das taxas polos servizos de subministración de auga, conservación de contadores, canon da auga, coeficiente de verteduras e saneamento, correspondente ao 4º trimestre de 2019, o citado Padrón estará a disposición do público durante 15 días a contar dende a data de publicación do presente anuncio no BOP na Oficina de ESPINA & DELFÍN, S. L. sita na Rúa Castelao, 12 bx. de NEGREIRA, en horario de 9:00 a 14:00 horas, os luns, martes, mércores e venres, e de 9:00 a 10:30 horas os xoves, para que os interesados poidan examinalo, e, no séu caso, formular as reclamacións oportunas. Contra os recibos que contén o padrón, poderá formularse perante o Sr. Alcalde, o recurso de reposición previo ao contencioso-administrativo do artigo 14.2 do Real decreto lexislativo 2/2004, de 5 de marzo, polo que se aproba o texto refundido da lei reguladora das facendas locais, no prazo dun mes que se contará dende o día seguinte ao da finalización da exposición pública do padrón, nos termos previstos en dito precepto legal. Polo que respecta ao canon da auga poderá ser obxecto de reclamación económico-administrativa ante o órgano económico-administrativo da Comunidade Autónoma de Galicia tamén no prazo dun mes dende que se entenda producida a notificación consonte co disposto no artigo 49.7 do Decreto 136/2012 polo que se aproba o regulamento do canon da auga e do coeficiente de vertido a sistemas públicos de depuración de augas residuais. Neste senso, a publicación no Boletín Oficial da Provincia deste anuncio, produce efectos: de notificación expresa ao abeiro do disposto no artigo 102.3 da Lei 58/2003, de 17 de decembro, xeral tributaria; e de anuncio de cobranza segundo o disposto no artigo 24 do Real Decreto 939/2005, de 29 de xullo, que aproba o regulamento xeral de recadación. O pago poderá efectuarse nas oficinas da empresa ESPINA & DELFÍN, abertas ao público de 9:00 horas a 14:00 horas, os luns, martes, mércores e venres, e de 9:00 a 10:30 horas os xoves. Transcurrido o período voluntario de pago establecido, ate 01 DE ABRIL de 2020, as débedas pendentes esixiranse pola vía de constrinximento coa recarga de prema, os xuros de mora e as custas que se produzan. Polo que respecta ao canon da auga a vía de constrinximento será realizada pola consellería competente en matería de facenda da Xunta de Galicia. NEGREIRA, 10 de MARZO de 2020. O SR. ALCALDE Asdo./ Manuel Angel Leis Miguez.
16/03/2020 | Administración LocalMunicipal
Rois
Aprobación definitiva orzamento xeral e plantilla de persoal 2020

En cumprimento do artigo 21.1 R) da Lei 7/85, de 2 de abril, de Bases de Réxime Local e do artigo 169.3 do Real Decreto Lexislativo 2/2004, polo que se aproba a Lei Reguladora de Facendas Locais, ordénase a publicación do Orzamento Xeral do Concello de Rois para o ano 2020, aprobado en sesión plenaria extraordinaria celebrada o día 12 de febreiro de 2020, co seguinte resumo por capítulos do estado de ingresos e do estado de gastos: 1 GASTOS DE PERSOAL 1.099.226,65 € 29,67 % 2 GASTOS EN BENS CORRENTES E SERVICIOS 1.845.990,00 € 49,83 % 3 GASTOS FINANCIEIROS 2.200,00 € 0,06 % 4 TRANSFERENCIAS CORRENTES 140.600,00 € 3,79 % 6 INVERSIÓNS REAIS 616.807,03 € 16,65 % 7 TRANSFERENCIAS DE CAPITAL 0,00 € 0,00 % 8 ACTIVOS FINANCIEIROS 0,00 € 0,00 % 9 PASIVOS FINANCIEIROS 0,00 € 0,00 % 1 IMPOSTOS DIRECTOS 828.000,00 € 22,35 % 2 IMPOSTOS INDIRECTOS 450.000,00 € 12,14 % 3 TAXAS E OUTROS INGRESOS 389.700,00 € 10,52 % 4 TRANSFERENCIAS CORRENTES 1.778.933,38 € 48,02 % 5 INGRESOS PATRIMONIAIS 200,00 € 0,01 % 6 ENAXENACIÓN DE INVERSIÓNS 207.000,00 € 5,59 % 7 TRANSFERENCIAS DE CAPITAL 50.990,30 € 1,37 % 8 CTIVOS FINANCIEIROS 0,00 € 0,00 % 9 PASIVOS FINANCIEIROS 0,00 € 0,00 % Asimesmo, a plantilla de persoal aprobada para o 2020, de conformidade co artigo 126 do RD Lex 781/86, de 18 de abril, ten o seguinte contido: HABILITACIÓN NACIONAL Secretaría A1 28 1 Propiedade Intervención A1 28 1 Propiedade ESCALA DE ADMÓN. XERAL SUBESCALA TÉCNICA Técnico Administración Xeral A1 28 1 Propiedade SUBESCALA ADMINISTRACIÓN Administrativo C1 22 1 Propiedade SUBESCALA SUBALTERNA Conserxe Colexios Públicos E 14 1 Propiedade Conserxe Casa do Concello E 14 1 Propiedade Traballadora Social 24 1 Cuberta Educadora familiar 1 Cuberta Técnico Local de Emprego 24 1 Cuberta Normalizadora lingüística 22 1 Cuberta Secretario Xulgado de Paz (1/2 xornada) 1 Cuberta Conserxe Colexio de Urdilde 1 Cuberta Persoal limpeza - Pavillón de Urdilde 1 Cuberta - Persoal limpeza Colexio Dices (fixa discontinua) 1 Cuberta Conductor desbrozadora 1 Cuberta PERSOAL LIMPEZA Casa do Concello e centro de saúde de Rois 1 Cuberta PERSOAL AUXILIAR SERVIZOS SOCIAIS Traballadora axuda no fogar (a tempo completo) 12 2 cubertas, 4 interinidade e 6 vacantes Traballadora social 1 Cuberta Auxiliar administrativo 1 Cuberta Técnico deportivo 1 Cuberta Animador cultural 1 Cuberta Brigada de xardineiros 2 Cubertas Persoal xestión biomasa 1 Cuberta Rois, 11 de marzo de 2020 O alcalde, Ramón Tojo Lens
16/03/2020 | Administración LocalMunicipal
A Coruña
Planeamento e Xestión do Solo
Anuncio da aprobación do cambio de uso na parcela da estrada dos Fortes 14, A Coruña (expediente 631/2019/251).

O Pleno municipal, na sesión que tivo lugar o 5 de decembro de 2019, adoptou, entre outros, o seguinte acordo: “Primeiro. –Aprobar o cambio de uso na parcela municipal localizada na estrada dos Fortes n.º 14, con referencia catastral 5725706NJ4052N0001EO, outorgada en concesión demanial gratuíta á Fundación ADCOR, do uso administrativo de titularidade pública “AD (Pb)” previsto no Plan Xeral de Ordenación Municipal vixente, ao uso asistencial e sanitario de titularidade pública “AS+SN (Pb)”. Segundo. –Publicar este acordo no Diario Oficial de Galicia e no Boletín Oficial da Provincia. Terceiro. –Remitir este acordo á Consellería de Medio Ambiente, Territorio e Vivenda da Xunta de Galicia para os efectos do seu coñecemento”. Contra esta disposición administrativa de carácter xeral, pódese interpoñer directamente recurso contencioso-administrativo, ante a sala correspondente do Tribunal Superior de Xustiza de Galicia, no prazo de dous meses, que se contarán a partir do día seguinte ao da publicación deste anuncio no Diario Oficial de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa. O acordo de aprobación do cambio de uso publicouse no Diario Oficial de Galicia número 31 do 14 de febreiro de 2020. Para os efectos da súa inscrición no Rexistro de Planeamento Urbanístico de Galicia o cambio de uso aprobado tivo entrada na Consellería de medio ambiente, Territorio e Vivenda o 23 de decembro de 2019. A Coruña, 9 de marzo de 2020. A alcaldesa P. D. (Decreto 3847/2019, do 27.06.2019) María Hernández García Directora Área de Urbanismo
16/03/2020 | Administración LocalMunicipal
Cambre
Deixar sen efecto avocación de competencias do quinto tenente de alcalde don Daniel Mallo Castro, dende o día 10 ao 12 de marzo de 2020, ambos os dous incluídos

Esta Alcaldía, con data do día 10 de marzo de 2020, ditou a resolución núm.413/2020 que literalmente se transcribe a seguir: “Por Resolución de Alcaldía número 1323/2019, de data 1 de xullo, de delegación de atribucións da Alcaldía nos membros da Xunta de Goberno Local e noutros concelleiros e concelleiras, conferín a delegación xenérica da área de Cultura, Deportes e Xuventude a prol de don Remus Mihai Erraibi Karlsen, constando a súa aceptación do cargo con data 4 de xullo de 2019. Don Remus Mihai Erraibi Karlsen, quinto tenente de alcalde, comunicou a esta alcaldía que por motivos laborais non poderá exercer as súas funcións como concelleiro delegado de área, dende o día 9 ao 12 de marzo de 2020, ambos os dous incluídos, segundo o seu escrito rexistrado de entrada o día 6 de marzo de 2020 co número 0/1204. Con data do día 9 de marzo de 2020, ditei a Resolución número 401/2020, na que resolvín avocar a delegación xenérica efectuada a prol de don Remus Mihai Erraibi Karlsen, dende o día 9 ao 12 de marzo de 2020, ambos os dous incluídos. Don Remus Mihai Erraibi Karlsen presentou con data do día 10 de marzo de 2020 o escrito rexistrado ao número 0/1250, no que comunica que si estará no concello entre as datas 10 e 12 de marzo de 2020, ambos os dous incluídos, polo que solicita se anule a avocación de competencias correspondente entre as datas 10 e 12 de marzo de 2020, ambos os dous incluídos. De conformidade co establecido no artigo 10 da Lei 40/2015, do 1 de outubro, de réxime xurídico do sector público, e artigo 50.3 do Regulamento orgánico municipal, respecto da avocación de asuntos, RESOLVO: Primeiro: A solicitude do interesado, deixar sen efecto a resolución de avocación de competencias número 401/2020, do día 9 de marzo de 2020 respecto da avocación de competencias entre as datas 10 e 12 de marzo de 2020, ambos os dous incluídos. Segundo: Publicar a resolución no Boletín Oficial da Provincia e dar conta ao Pleno na vindeira sesión que teña lugar.” O que se publica para coñecemento xeral Cambre, 11 de marzo de 2020 O alcalde Óscar A. García Patiño
16/03/2020 | Administración LocalMunicipal
Oleiros
Secretaría Xeral
Edicto sobre aprobación da aplicación e imposición de prezos públicos de actividades das Concellerías Cultura e Deportes

E D I C T O A Xunta de Goberno Local, na sesión que tivo lugar o día 21 de febreiro de 2020, adoptou o seguinte acordo: – Aprobación da aplicación e imposición de prezos públicos de actividades das Concellerías Cultura e Deportes (exptes. PPF 02/2020 e PPF 03/2020). Ponse en coñecemento xeral que o citado acordo, co seu respectivo expediente, está exposto ao público nas oficinas administrativas ubicadas no Centro Cultural “A Fábrica”, en horario de 8.30 a 14.00 horas, durante o prazo de 30 días hábiles, contados a partires da publicación deste anuncio no Boletín Oficial da Provincia, co fin de que os interesados poidan formular dentro do citado prazo as alegacións ou suxestións que estimen oportunas. Oleiros, 5 de marzo de 2020. A 1.ª tenente de alcalde, delegada de Economía e Facenda Asdo.: M.ª José Varela Neira
16/03/2020 | Administración LocalMunicipal
A Capela
Anuncio aprobación padrón fiscal taxas RSU 1º trimestre 2020

Acordo do Concello da Capela polo que se aproban o padrón e listas cobratorias das taxas do servizo de recollida e tratamento de residuos sólidos urbanos, referidos todos eles ao 1º trimestre do exercicio 2020. Aprobados por Resolución desta Alcaldía n.º 2020-0082, ditada con data 10 de marzo, o padrón e as listas cobratorias das taxas do servizo de recollida e tratamento de residuos sólidos urbanos, referidos todos eles ao 1º trimestre do xercicio 2020, a efectos tanto da súa notificación colectiva, nos termos que se deducen do artigo 102.3 da Lei 58/2003, de 17 de decembro, Xeral Tributaria, como da submisión dos mesmos a trámite de información pública, por medio do presente anuncio, exponse ao público no Boletín Oficial da Provincia e no taboleiro municipal de edictos, polo prazo de quince días hábiles, a fin de que quenes se estimen interesados poidan formular cantas observacións, alegacións ou reclamacións, por convintes, teñan. Contra o acto de aprobación dos citados padróns e/ou as liquidacións contidas nos mesmos poderá interporse recurso previo de reposición ante a Alcaldía Presidencia no prazo dun mes a contar dende o día seguinte ao de finalización do termo de exposición pública, de acordo con canto establece o artigo 14 do texto refundido da Lei Reguladora das Facendas Locais, aprobado polo Real Decreto Lexislativo 2/2004, de 5 de marzo. De conformidade co establecido no artigo 62.3 da Lei 58/2003, de 17 de decembro, Xeral Tributaria, ponse en coñecemento dos contribuíntes que se procederá ao cobro en período voluntario das taxas do servizo de recollida e tratamento de residuos sólidos urbanos correspondente ao 1º trimestre do ano 2020, en: Localidade: A Capela Oficina de Recadación: Casa do Concello Horario: de luns a venres, de 8:00 a 14:00 horas Os contribuíntes que reciban o aviso de pago poderán pagalo presentando o aviso na oficina de recadación ou nas oficinas das seguintes entidades: ABANCA CORPORACIÓN BANCARIA, S. A. Os contribuíntes que non reciban o aviso de pago poderán pagalo na oficina de recadación no horario e prazo establecido. Transcorrido o prazo de ingreso voluntario sen que se teña satisfeita a débeda iniciarase o período executivo, de acordo co tenor dos artigos 26, 28 e 161 da Lei 58/2003, de 17 de decembro, Xeral Tributaria, o que determinará a esixencia dos intereses de demora, así como as recargas que correspondan e, no seu caso, das costas do procedemento de prema. A Capela, 11 de marzo de 2020 O alcalde Manuel Meizoso López
16/03/2020 | Administración LocalMunicipal
Aranga
Secretaría - Intervención
Aprobacion da liquidación do prezo do servizo de axuda a domicilio do mes de febreiro de 2020

Por Resolución da alcaldía do 09.03.2020, aprobouse o padrón de contribuíntes e liquidación do servizo de axuda no fogar correspondente ao mes de febreiro de 2020, expoñéndose ao público para a súa notificación colectiva, segundo o establecido no artigo 102.3 da Lei xeral tributaria 58/2003, do 17 de decembro, polo prazo de quince días hábiles, a contar dende o día seguinte á publicación deste anuncio, quedando a disposición dos interesados a efectos da presentación de reclamacións. Contra este acordo e as liquidacións aprobadas, os contribuíntes poderán interpoñer preceptivamente o recurso de reposición perante a Alcaldía, no prazo dun mes dende o día seguinte ao da finalización do período de exposición pública. O recurso entenderase rexeitado se no prazo dun mes dende a súa presentación non se resolve expresamente, quedando aberta a vía para a interposición do recurso contencioso-administrativo ante o xulgado do contencioso-administrativo. Todo isto sen prexuízo de calquera outro recurso que os interesados consideren oportuno. Aranga.09 de marzo de 2020 O alcalde Asdo. Alberto Platas Álvarez
16/03/2020 | Administración LocalMunicipal
Pontedeume
Edicto de exposición pública, aprobación tarifas de subministro de auga potable, saneamento e depuración correspondente ao terceiro trimestre de 2019

ANUNCIO EDICTO DE EXPOSICIÓN PÚBLICA, APROBACIÓN TARIFAS DE subministro de auga potable, saneamento e depuración correspondente ao terceiro trimestre de 2019 Por resolución da Alcaldía número 171/2020, de nove de marzo, resolvese: PRIMEIRO.–Aprobar as tarifas de subministro de auga potable, saneamento e depuración correspondente ao terceiro trimestre de 2019, que figura na relación de facturación presentada pola empresa concesionaria, autorizando a posta ao cobro das mesmas, tras a publicación do anuncio cobratorio. ABASTECEMENTO DE AUGA Metros cúbicos facturados: 267.522 m³ Padrón: 110.400,33 €, IVE excluído SANEAMENTO Metros cúbicos facturados: 187.302 m³ Padrón: 27.464,41 €, IVE excluído CANON Metros cúbicos facturados: 186.997 m³ Padrón: 45.372,56 €, IVE excluído DEPURACIÓN Metros cúbicos facturados: 166.140 m³ Padrón: 42.498,55 €, IVE excluído SEGUNDO.–Expoñer ao público o padrón aprobado, mediante a publicación de edicto no Boletín Oficial da Provincia e no taboleiro de anuncios do Concello, por un período de 15 días dende a publicación. Esta exposición servirá como notificación colectiva a todos os contribuíntes nos termos do artigo 102.3 da Lei 58/2013, de 17 de decembro, Xeral Tributaria. TERCEIRO.–O prazo de cobro en período voluntario será de 2 meses, iniciándose o mesmo, ao día seguinte ao da publicación do presente anuncio no BOP. Transcorrido dito prazo procederase a esixir os xuros de mora e os recargo de acordo cos artigos 26 a 28 da Lei 58/2013. CUARTO.–Contra as liquidacións incorporadas ao padrón, os interesados poderán interpor recurso preceptivo de reposición ante o Sr. alcalde-presidente, como establece o artigo 108 da Lei 7/1985 reguladora das bases de réxime local e regulado no artigo 14.2 do R. D. lexislativo 2/2004 polo que se aproba o texto refundido a lei de facendas locais, no prazo dun mes dende o seguinte á publicación do edicto no BOP. Contra a desestimación do recurso poderase interpor recurso contencioso-administrativo ante o Xulgado do Contencioso-Administrativo competente, no prazo de dous meses dende o día seguinte á notificación da resolución expresa ou de seis meses dende que se produza a desestimación presunta. Documento asinado dixitalmente polo Sr. alcalde-presidente, don Bernardo Fernández Piñeiro, en Pontedeume a 10 de marzo de 2020.
16/03/2020 | Administración LocalMunicipal
Brión
Anuncio aprobación padrón taxa pola utilización dos servizos da escola infantil municipal de marzo de 2020

Mediante resolución de alcaldía de data de 09.03.2020 aprobouse o padrón pola utilización dos servizos de escola infantil. De acordo co disposto no artigo 102.3 da Lei 58/2003, de 17 de decembro, xeral tributaria, notifícanse colectivamente os recibos derivados destes padróns. De conformidade coa ordenanza xeral de ingresos municipais de dereito público, exporanse ao público nun prazo de 20 días, contados a partir do primeiro día do período de pago en voluntaria destes padróns, para que se poidan presentar as reclamacións pertinentes. De acordo co artigo 14.2 c) do Real Decreto Lexislativo 2/2004, de 5 de marzo, polo que se aproba o Texto Refundido da Lei das Facendas Locais, contra o acordo de aprobación dos padróns e das súas liquidacións poderase interpor recurso de reposición no prazo dun mes a contar dende o día seguinte ao remate da exposición pública dos padróns. Contra a resolución expresa ou presunta do recurso de reposición que no seu caso se formule, poderase interpor recurso contencioso-administrativo na forma e prazos que a tal efecto se establecen na Lei 25/98 de 13 de xullo, reguladora da xurisdición contencioso administrativa. De acordo co disposto no artigo 62.3 da Lei Xeral Tributaria, fíxase como prazo de pago en período voluntario, dende o 18 de marzo de 2020 ao 18 de maio de 2020. Advírtese que transcorrido o prazo de ingreso en período voluntario, as débedas serán esixidas pola vía de constrinximento, e deveñaranse as correspondentes recargas do período executivo, os xuros de mora, e no seu caso, as costas que se produzan. Brión, 11 de marzo de 2020 O alcalde José Luis García García
16/03/2020 | Administración LocalProvincial
Deputación Provincial da Coruña
Servizo de Acción Social, Cultural e Deportes. Sección de Servizos Sociais
Resolución número 2020/9435, de data 11/03/2020, pola que se aproba a modificación das bases da convocatoria do II Concurso de ideas “Luísa Villalta” de proxectos culturais pola igualdade

RESOLUCIÓN NÚMERO 2020/9435, DE DATA 11/03/2020, POLA QUE SE APROBA A MODIFICACIÓN DAS BASES DA CONVOCATORIA DO II CONCURSO DE IDEAS “LUÍSA VILLALTA” DE PROXECTOS CULTURAIS POLA IGUALDADE DON VALENTÍN GONZÁLEZ FORMOSO, presidente da Deputación Provincial da Coruña, Primeiro. –Por resolución n.º 43909, do 13 de decembro de 2018, foron aprobadas as bases da convocatoria do II Concurso de ideas “Luisa Villalta” de proxectos culturais pola igualdade, cuxa convocatoria foi publicada no BOP n.º 245, do 26 de decembro de 2018. Por resolución n.º 8654, do 7 de marzo de 2019, foi nomeado o xurado do Concurso que tivo a súa reunión o 27 de abril de 2019; nesta reunión, logo de ver os 49 proxectos presentados, seleccionaron 10 para seren premiados. Por resolución n.º 41427, do 19 de novembro de 2019 (modificativa da RP 13459/2019, do 16 de abril), concedéronse os premios. Segundo. –Á vista que das oito entidades pendentes de xustificación catro delas precisan ampliación dos prazos e, tendo en conta a complexidade dalgún dos proxectos premiados, proponse aprobar unha ampliación dos prazos previstos. Terceiro. –Consta no expediente informe do Servizos de Acción Social, Cultural e Deportes, Secretaría Xeral e Intervención Provincial. Vistos os antecedentes sinalados, así como as disposicións legais de aplicación, RESOLVO: 1.–Modificar as bases primeira e sétima punto 2 da convocatoria, de acordo co seguinte tenor literal: Primeira.–Obxecto. Poderán presentarse ao concurso proxectos orixinais e inéditos, que se inicien no ano 2018 e finalicen antes do 1 de outubro de 2020 e que non estean finalizados no momento da publicación destas bases.7.2.–Pagamento dos premios. Logo de finalizar o proxecto premiado, a entidade deberá achegar a seguinte documentación antes do 15 de novembro de 2020.2.–Publicar a presente resolución no Boletín Oficial da Provincia. Contra a presente resolución, que pon fin á vía administrativa, pódese interpor, alternativamente, recurso de reposición potestativo, no prazo dun mes perante o mesmo órgano que ditou o acto, ou recurso contencioso-administrativo, ante o Xulgado do Contencioso-Administrativo da Coruña ou daquel no que teña o seu domicilio o recorrente, á súa elección, no prazo de dous meses, a partir do día seguinte a aquel no que teña lugar a notificación. Se se optara por interpor o recurso de reposición potestativo non se poderá interpor recurso contencioso administrativo ata que aquel sexa resolto expresamente ou se produza a súa desestimación por silencio. Todo isto, sen prexuízo de que se poda exercitar calquera outro recurso que se estime pertinente. A Coruña, 12 de marzo de 2020. O presidente, A secretaria accidental, Valentín González Formoso María Amparo Cristina Taboada Gil
16/03/2020 | Administración LocalConsorcios
Consorcio Provincial Contra Incendios e Salvamento da Coruña
Modificación do enderezo da sede electrónica do Consorcio Provincial contra Incendios e Salvamento da Coruña

Con data 06.03.2020 foi ditado Decreto da Presidencia núm.38/2020, que literalmente di: “ASUNTO: MODIFICACIÓN DO ENDEREZO DA SEDE ELECTRÓNICA DO CONSORCIO EXPEDIENTE: 2020/G003/000040 (EXPEDIENTE ORIXE: 2020/X999/000071) O Consorcio Provincial contra Incendios e Salvamento da Coruña viña mantendo o enderezo electrónico de referencia da sede electrónica “sede. cciacoruna. com”. Recentemente implantouse na dirección de correo electrónico dos/as empregados/as públicos/as o dominio “cciacoruna. gal”, polo que en aras de realizar unha unificación, no uso das facultades que me confire o artigo 21.1 da Lei 7/1985, do 2 de abril, Reguladora das Bases do Réxime Local e artigo 14 dos estatutos do Consorcio, aprobados polo Decreto 258/2002, do 30 de xullo e demais disposicións concordantes, Primeiro.- Modificar o enderezo electrónico de referencia da sede electrónica do Consorcio Provincial contra Incendios e Salvamento da Coruña, pasando a ser “sede. cciacoruna. gal”. Segundo.- Dar traslado da presente resolución á deputación Provincial a efectos de tramitar un novo certificado de sede electrónica do consorcio con novo enderezo electrónico, así como para a renovación de dita certificado. Terceiro.- Dar conta ao Pleno na primeira sesión ordinaria que se celebre a efectos do seu coñecemento.” Carballo, 11 de marzo de 2020 O presidente Valentín González Formoso
16/03/2020 | Administración LocalMunicipal
A Capela
Anuncio aprobación padrón fiscal das taxas do servizo de axuda no fogar do mes de febreiro de 2020

Acordo do Concello da Capela polo que se aproban o padrón e as listas cobratorias das taxas do servizo de axuda no fogar do mes de febreiro de 2020. Aprobados por Resolución desta Alcaldía n.º 2020-0083 ditada con data 10 de marzo, o padrón e as listas cobratorias das taxas do servizo de axuda no fogar do mes de febreiro de 2020, a efectos tanto da súa notificación colectiva, nos termos que se deducen do artigo 102.3 da Lei 58/2003, de 17 de decembro, Xeral Tributaria, como da submisión deles a trámite de información pública, por medio do presente anuncio, exponse ao público no Boletín Oficial da Provincia e no taboleiro municipal de edictos, polo prazo de quince días hábiles, a fin de que quenes se estimen interesados poidan formular cantas observacións, alegacións ou reclamacións, por conventes, teñan. Contra o acto de aprobación do citado padrón e/ou as liquidacións contidas nel, poderá interporse recurso previo de reposición ante a Alcaldía Presidencia no prazo dun mes a contar dende o día seguinte ao de finalización do termo de exposición pública, de acordo con canto establece o artigo 14 do texto refundido da Lei Reguladora das Facendas Locais, aprobado polo Real Decreto Lexislativo 2/2004, de 5 de marzo. De conformidade co establecido no artigo 62.3 da Lei 58/2003, de 17 de decembro, Xeral Tributaria, ponse en coñecemento dos contribuíntes que se procederá ao cobro, en período voluntario, das taxas pola prestación do servizo de axuda no fogar correspondente ao mes de febreiro de 2020, en: Localidade: A Capela Oficina de Recadación: Casa do Concello Horario: De luns a venres de 8:00 a 14:00 horas Os contribuíntes que reciban o aviso de pago poderán pagalo presentando o aviso na oficina de recadación ou nas oficinas das seguintes entidades: -ABANCA CORPORACIÓN BANCARIA, S. A. Os contribuíntes que non reciban o aviso de pago poderán pagalo na oficina de recadación no horario e prazo establecido. Transcorrido o prazo de ingreso voluntario sen que se teña satisfeita a débeda iniciarase o período executivo, de acordo co tenor dos artigos 26, 28 e 161 da Lei 58/2003, de 17 de decembro, Xeral Tributaria, o que determinará a esixencia dos intereses de demora, así como as recargas que correspondan e, no seu caso, das costas do procedemento de prema. A Capela, 11 de marzo de 2020 O alcalde Manuel Meizoso López
16/03/2020 | Administración LocalMunicipal
Betanzos
Aprobación inicial da RPT

ANUNCIO Aprobación inicial da relación de postos de traballo O Pleno da Corporación Municipal, en sesión realizada o día 27 de febreiro de 2020, aprobou inicialmente a relación de postos de traballo do Concello de Betanzos. Conforme determina o artigo 169 do texto refundido da Lei Reguladora das Facendas Locais, aprobado por Real Decreto 2/2004, do 5 de marzo, sométese o expediente a información pública por prazo de quince días, a contar desde o día seguinte ao da publicación do presente anuncio no Boletín Oficial da Provincia, durante o cal os interesados poderán presentar as alegacións que estimen oportunas. Así mesmo, estará a disposición dos interesados na sede electrónica deste Concello: sede. betanzos. gal A relación considerarase definitivamente aprobada se durante o citado prazo non se presentaron reclamacións; en caso contrario, o Pleno disporá do prazo dun mes para resolvelas. Betanzos, 9 de marzo de 2020. A alcaldesa María Barral Varela
16/03/2020 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Enerxía e Minas
Acordo do 11 de marzo de 2020, da Xefatura Territorial da Coruña, de levantamento das actas previas á ocupación de bens e dereitos afectados por unha instalación eléctrica, no concello de Muxía (expediente IN407A 2019/167-1)

Acordo do 11 de marzo de 2020, da Xefatura Territorial da Coruña, de levantamento das actas previas á ocupación de bens e dereitos afectados por unha instalación eléctrica, no concello de Muxía (expediente IN407A 2019/167-1) Outorgada a declaración de utilidade pública que leva implícita a urxente ocupación dos bens e dereitos afectados pola instalación eléctrica denominada LMTS, CTC, RBT Vuiturón, no concello de Muxía (expediente IN407A 2019/167-1), por resolución desta Xefatura Territorial, do 14 de febreiro de 2020, a favor da entidade beneficiaria UFD Distribución Electricidad, S. A., con enderezo en avenida de Arteixo, 171 - 15007 - A Coruña. Esta xefatura territorial, de conformidade cos artigos 52 da Lei de expropiación forzosa, do 16 de decembro de 1954, e 56 do seu Regulamento, do 26 de abril de 1957, acorda sinalar o día 23 de abril de 2020, para o levantamento das actas previas á ocupación, nas que se describirán os bens ou dereitos expropiables e de imposición de servidume de paso de enerxía eléctrica, contidos na relación de fincas que se expón xunto con esta resolución no taboleiro de edictos do concello de Muxía, deducida da que se someteu a información pública no DOG do 16.12.2019, no BOP do 28.11.2019 e no xornal La Voz de Galicia do 05.12.2019, acto ao que deberán concorrer as persoas propietarias ou titulares de dereitos sobre as fincas propostas como afectadas, ás que se lles practicará notificación individual sinalándoselles os horarios de toma de datos sobre o terreo e do levantamento efectivo das actas nas oficinas da casa consistorial do dito concello. Cando as persoas propietarias ou titulares de dereitos sobre as fincas afectadas sexan descoñecidas ou se ignore o lugar de notificación, dirixiranse ao Ministerio Fiscal as dilixencias que se produzan destas, de conformidade co artigo 5 da Lei de expropiación forzosa. Neste caso, igualmente, publicarase un anuncio no taboleiro de edictos único (TEU) do Boletín Oficial del Estado. A Coruña, 11 de marzo de 2020. Isidoro Martínez Arca Xefe territorial da Coruña
27/03/2020 | Administración LocalMunicipal
Monfero
Anuncio de anulación da convocatoria de axudas ao estudo

Como consecuencia da situación provocada pola propagación do coronavirus (Covid-19) e como medida de precaución para frear a súa expansión, protexer a saúde das persoas e evitar todo tipo de risco para a súa integridade e dende unha perspectiva de responsabilidade, tendo en conta a supresión da atención persoal directa acordada no Concello, a publicación da convocatoria de referencia no BOP unha vez acordada esta medida, a súa recente publicación e a suspensión dos termos e a interrupción de prazos de tramitación dos procedementos administrativos das entidades do sector público preceptuada pola Disposición adicional terceira do Real decreto 463/2020, de 14 de marzo, polo que se declara o Estado de Alarma para a xestión da situación de crise sanitaria ocasionada polo COVID-19, o Concello de Monfero acordou a anulación da convocatoria municipal de axudas ao estudo publicada no BOP da Coruña núm.51, do 16 de marzo de 2020. Unha vez superada a crise sanitaria e finalizada a duración da declaración do Estado de Alarma, ou das súas prorrogas, publicarase unha nova convocatoria abríndose novamente os prazos. O que se fai público, para xeral coñecemento Monfero, 20 de marzo de 2020 O Alcalde Andrés Feal Vareal
27/03/2020 | Administración LocalMunicipal
Cariño
Suspension prazo proceso selectivo educacion familiar

Visto o anuncio nº 53, publicado en data 20/03/2020, no Boletín Oficial da Provincia, polo que se abre o prazo para a presentación de instancias para a constitución dunha bolsa de traballo de educador/a familiar, mediante concurso-oposición, dun/dunha educador/a familiar, faise público, a efectos de xeral coñecemento, que a consecuencia do Estado de Alarma decretado polo Estado da Nación mediante, Real Decreto 463/2020, de 14 de marzo, queda suspendido o prazo para a tramitación do presente procedemento de contratación, ata novo aviso no que se publicará a apertura de prazo. Cariño, 20 de marzo de 2020 O Alcalde Asdo: José Miguel Alonso Pumar
27/03/2020 | Administración LocalMunicipal
Oroso
Aprobación inicial da modificación da Relación de postos de traballo 2020/01

ASUNTO: APROBACIÓN INICIAL DA MODIFICACIÓN DA RELACIÓN DE POSTOS DE TRABALLO 2020/01. O Pleno do Concello en data 18 de marzo de 2020 procedeu á aprobación inicial da modificación da Relación de Postos de Traballo do concello. De conformidade co previsto no artigo 202 da Lei 2/2015, de 29 de abril, de emprego público de Galicia, exponse ao público polo prazo de 20 días hábiles, a fin de que durante o mesmo poidan formularse as reclamacións que se consideren oportunas. Transcorrido o devandito prazo sen interposición de reclamacións entenderase definitivamente aprobada. De conformidade co previsto na Disposición adicional terceira, punto 1, do Real Decreto 463/2020, de 14 de marzo, polo que se declara o estado de alarma para a xestión da situación de crise sanitaria ocasionada polo COVID-19 o prazo de 20 días hábiles comezará a contar desde o momento en que perda vixencia o citado Real Decreto ou as prórrogas do mesmo. En Oroso a 18 de marzo de 2020. O Alcalde. Delfina Carmen Vitca Lliveria.